Kristin Otto

Kristin Otto (Leipzig, 1966ko otsailaren 7a - ) alemaniar igerilaria da, Ekialdeko Alemaniako selekzioarekin Seulgo Olinpiar Jokoetan urrezko sei domina eskuratu zituena, aurrez inork egin gabeko balentria.

Biografia 
Kristin Otto Leipzigen jaio zen eta 11 urte zituela hasi zen igeriketa egiten. 16 urterekin Munduko Txapelketan hartu zuen parte eta 100 metroko bizkar-igeriketan urrea eskuratu zuen. Errelebotako beste bi probetan ere irabazlea izan zen. 

1984ko Los Angeleseko Olinpiar Jokoetan urrezko dominak eskuratuko zituela espero zen baina Ekialdeko herrialdeek boikota egin izanagatik ezin izan zuen parte hartu. 1986an Madrilen jokaturiko Munduko txapelketatan urrezko lau domina eta zilarrezko bi eskuratu zituen.

1988an Seulgo Olinpiar Jokoetan dominak eskuratzeko faborito nagusia zen eta sei urrezko domina eskuratu zituen. 50 metro estilo librean eta 100 metro tximeleta eran errekor olinpikoak ezarri zituen. 1989an kirol ibilbideari amaiera eman zion. Ordutik kirol kazetaria da Alemaniako ZDF telebistan.

Txapelketak

Sariak 
 Munduko emakumezko igerilari onena (3): 1984, 1986, 1988
 Herrien Laguntasunaren urrezko izarra (1): 1986 (Ekialdeko Alemaniako Gobernuaren saria)

Erreferentziak

Kanpo estekak 

1988ko Udako Olinpiar Jokoetako dominadunak
1988ko Udako Olinpiar Jokoetako igerilariak
Emakume igerilariak
Olinpiar Jokoetako dominadunak igeriketan
Alemaniako igerilariak
Alemaniako Errepublika Demokratikoko kirolariak
Leipzigeko jendea